За първи път в историята на НХЛ хокеист, роден в България, ще дебютира в мач от най-силната лига по хокей на лед. Тази нощ Александър Георгиев ще бъде титуляр на вратата за Ню Йорк Рейнджърс при гостуването на Монреал Канейдиънс (от 2:30 часа българско време). Уверение за това даде треньорът на „рейнджърите“ Ален Виньо, който ще даде почивка на титуляря Хенрик Лундквист.

22-годишният Георгиев е роден в Русе, а баща му е българин. Още като дете семейството се мести в Русия и Александър е бивш играч на руския младежки национален отбор. През лятото той подписа договор с Ню Йорк Рейнджърс, но беше пратен в сателитния отбор Хартфорд Уулф Пек от Американската хокейна лига. Преди 10 дни „рейнджърите“ привикаха Георгиев в първия си отбор заради контузията на резервния вратар Ондържей Павелец.

ПРОГРАМА, РЕЗУЛТАТИ И КЛАСИРАНЕ В НХЛ